ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1992 για την αποδοχή της αναλήψεως υποχρεώσεως του αιγυπτίου παραγωγού στο πλαίσιο τς διαδικασίας αντιντάμπινγκ σχετικά με τις εισαγωγές σιδηροπυριτίου καταγωγής Πολωνίας και Αιγύπτου (92/331/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,

Μετά από διαβουλεύσεις στο πλαίσιο της συμβουλευτικής επιτροπής που συστάθηκε με τον κανονισμό (ΕΟΚ) αριθ. 2423/88,

Εκτιμώντας ότι:

Α. ΠΡΟΣΩΡΙΝΑ ΜΕΤΡΑ

(1) Με τον κανονισμό (ΕΟΚ) αριθ. 1808/92 (2), η Επιτροπή καθιέρωσε προσωρινό δασμό αντιντάμπινγκ στις εισαγωγές στην Κοινότητα σιδηροπυριτίου καταγωγής Πολωνίας και Αιγύπτου, που υπάγεται στους κωδικούς ΣΟ 7202 21 10, 7202 21 90 και 7202 29 00.

Β. ΑΝΑΛΗΨΕΙΣ ΥΠΟΧΡΕΩΣΕΩΝ

(2) Ενώ όλοι οι ενδιαφερόμενοι παραγωγοί είχαν ενημερωθεί για τα αποτελέσματα της έρευνας, ο αιγύπτιος παραγωγός EFACO (The Egyptian Ferro-Alloys Co.) πρότεινε ανάληψη υποχρέωσης σύμφωνα με τις διατάξεις του άρθρου 10 του κανονισμού (ΕΟΚ) αριθ. 2423/88.

(3) Με βάση όσα διαπιστώνονται στις αιτιολογικές σκέψεις (35) και (36) του κανονισμού (ΕΟΚ) αριθ. 1808/92, αυτή η ανάληψη υποχρέωσης θα έχει ως αποτέλεσμα την αύξηση των τιμών εισαγωγής στην Κοινότητα κατά ένα ποσό που θεωρείται ότι επαρκεί, υπό τις παρούσες συνθήκες, για την εξουδτέρωση της ζημίας που προκύπτει από την πρακτική ντάμπινγκ.

(4) Η Επιτροπή θεωρεί την εν λόγω προσφορά αποδεκτή. Ως εκ τούτου, μπορεί να παραταθεί η έρευνα σχετικά με τον εν λόγω αιγύπτιο παραγωγό.

(5) Η Επιτροπή σημειώνει εντούτοις την εξαιρετικά τεταμένη κατάσταση που επικρατεί στην κοινοτική αγορά σιδηροπυριτίου. Η ανταγωνιστική συμπεριφορά στην κοινοτική αγορά από μέρους των εξαγωγέων καθώς και η εξέλιξη της κοινοτικής βιομηχανίας από χρηματοοικονομική και εμπορική άποψη απαιτούν συνεπώς συνεχή προσοχή εκ μέρους των κοινοτικών οργάνων.

(6) Η Επιτροπή επιθυμεί εξάλλου να υπενθυμίσει ότι όταν καταγγέλεται μία ανάληψη υποχρέωσης ή όταν η Επιτροπή έχει λόγους να πιστεύει ότι παραβιάστηκε και ότι τα συμφέροντα της Κοινότητας απαιτούν τη λήψη τέτοιων μέτρων, η Επιτροπή μπορεί, σύμφωνα με το άρθρο 10 παράγραφος 6 του κανονισμού (ΕΟΚ) αριθ. 2423/88, να εφαρμόσει αμέσως προσωρινούς δασμούς αντιντάμπινγκ με βάση τα στοιχεία που διαπιστώθηκαν πριν από την ανάληψη υποχρέωσης.

(7) Όταν ζητήθηκε η γνώμη της επιτροπής αντιντάμπινγκ σχετικά με την αποδοχή της πρότασης για ανάληψη υποχρέωσης, δεν εκφράστηκε καμία αντίρρηση,

ΑΠΟΦΑΣΙΖΕΙ:

Άρθρο μόνο

Γίνεται αποδεκτή η ανάληψη υποχρέωσης που πρότεινε ο αιγύπτιος παραγωγός στο πλαίσιο της διαδικασίας αντιντάμπινγκ σχετικά με τις εισαγωγές σιδηροπυριτίου καταγωγής Αιγύπτου και Πολωνίας.

Αυτή η ανάληψη υποχρέωσης αρχίζει να ισχύει από την ημέρα ενάρξεως της ισχύος του κανονισμού (ΕΟΚ) αριθ. 1808/92. Βρυξέλλες, 30 Ιουνίου 1992. Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 209 της 2. 8. 1988, σ. 1. (2) Βλέπε σελίδα 8 της παρούσας Επίσημης Εφημερίδας.